Holnap debütál a Toro Rosso új versenygépe — F1VILÁG.HU
Holnap debütál a Toro Rosso új versenygépe
A Scuderia Toro Rosso vezetése megerősítette, holnap kezdi meg vadonatúj versenygépe tesztelését a spanyolországi Barcelonában.
Az STR3-as kódszámot viselő modell, amely a Red Bull RB3-as alapjain nyugszik, már a múlt hónap végén pályára gördült egy privát tesztprogramon az olaszországi Vairanóban, ám első publikus tesztjét ezen a héten teljesíti majd.
Szerdán a csapat francia versenyzője, Sebastien Bourdais, míg csütörtökön márkatársa, Sebastian Vettel ülhet az új autó volánja mögé a spanyol ringen.
A csapat technikai igazgatója, Giorgio Ascanelli még márciusban elmondta, terveik szerint a szezon ötödik állomásának helyet adó Török Nagydíjon vetik be először élesben az új autót.
A Toro Rosso a tavalyi modell egy átdolgozott változatával vágott neki az idei évnek, nem kis sikerrel, ugyanis már a szezonnyitón két pontot szerzett.